യുവതിയെ പെട്രോള് ഒഴിച്ച് കത്തിച്ച സംഭവം പ്രതി അറസ്റ്റില് പോത്തന്കോട്: ജ്യേഷ്ഠന്റെ ഭാര്യയെ പെട്രോളൊഴിച്ച് തീകൊളുത്തി കൊല്ലാന് ശ്രമിച്ച സംഭവത്തിലെ പ്രതിയായ തെറ്റിച്ചിറ പുതുവല് പുത്തന്വീട്ടില് സിബിന്ലാലിന്റെ 29 അറസ്റ്റ് രേഖപ്പെടുത്തി. സംഭവശേഷം വിഷംകഴിച്ച് ആത്മഹത്യയ്ക്ക് ശ്രമിച്ച പ്രതിയെ മെഡിക്കല് കോളേജ് ആശുപത്രിയില് പ്രത്യേക വാര്ഡിലേക്ക് മാറ്റി. ഇവിടെയെത്തിയാണ് പൊലീസ് നടപടികള് പൂര്ത്തിയാക്കിയത്.ബുധനാഴ്ചയാണ് പോത്തന്കോട് പണിമൂല തെറ്റിച്ചിറ വൃന്ദാഭവനില് സബിന്ലാലിന്റെ ഭാര്യ വൃന്ദയ്ക്ക് 28 നേരെ ആക്രമണമുണ്ടായത്. അരയ്ക്കുതാഴെ ഗുരുതരമായി പൊള്ളലേറ്റ് ചികിത്സയിലുള്ള യുവതി ഇനിയും അപകടനില തരണം ചെയ്തിട്ടില്ല. യുവതിയുടെ മൊഴി ആശുപത്രിയിലെത്തി മജിസ്ട്രേറ്റ് രേഖപ്പെടുത്തി. സംഭവം നടന്ന സ്ഥലവും വൃന്ദയുടെ വീടും ഇന്നലെ മന്ത്രി അഡ്വ.ജി.ആര്. അനില് സന്ദര്ശിച്ചു. യുവതിയെ തയ്യല് പഠിക്കുന്ന കടയിലെത്തിയാണ് സിബിന്ലാല് ആക്രമിച്ചത്.The post യുവതിയെ പെട്രോള് ഒഴിച്ച് കത്തിച്ച സംഭവം പ്രതി അറസ്റ്റില് first appeared on MalayalamExpressOnline.